РЕПУБЛИКА СРБИЈА

ОПШТИНА ЖИТОРАЂА

ОПШТИНСКА УПРАВА

Број: 400-1493/2022-01

Дана, 03.09.2022.године

Житорађа

На основу члана 116.Статута општине Житорађа („Службени лист града Ниша“ број:27/2019 и 37/2022), Општинска управа општине Житорађа сачинила је:

**ИЗВЕШТАЈ О СПРОВОЂЕЊУ ЈАВНЕ РАСПРАВЕ ПОВОДОМ ДРУГЕ ИЗМЕНЕ И ДОПУНЕ ОДЛУКЕ О БУЏЕТУ ОПШТИНЕ ЖИТОРАЂА ЗА 2022.годину**

Општинско веће општине Житорађа је на седници одржаној 19.08.2022.године, утврдило Предлог Одлуке о другој измени и допуни Одлуке о буџету општине Житорађа за 2022.годину. Истовремено са утврђивањем предлога Одлуке, покренут је и поступак јавне расправе.

Јавна расправа поводом усвајања предлога Одлуке о првој измени и допуни одлуке о буџету општине Житорађа за 2022.годину, трајала је од 19.08.2022. до 02.09.2022.године

Састанак седнице округлог стола одржан је дана 30.08.2022.године , са почетком у 12 часова, у великој сали Скупштине општине Житорађа.

Позив за јавну расправу се расписује, а иста се одржава, како би се упознали заинтересовани грађани, удружења, стручна јавност, јавна предузећа, установе и организације чији је оснивач општина Житорађа и други заинтересовани субјекти са разлозима измене и допуне одлуке о буџету општине Житорађа за 2022.годину, као и да би дали евентуалне предлоге за унапређење текста самог Предлога Одлуке.

Састанку су присуствовали Марјана Стевановић, Секретар Скупштине општине Житорађа и Маријана Новковић Мијалковић, запослена у Служби за буџет и финансије. Помоћник Председника општине, Томислав Коцић, је правдао своје одсуство са седнице, због потреба службе.

Упериоду трајања јавне расправе, грађани су могли да достављају предлоге, сугестије и коментаре у писаном облику на e-mail:opstina.zitoradja@gmail.com (са назнаком јавна расправа о другој измени и допуни Одлуке о буџету), или на адресу, Општина Житорађа, Топлички Хероји 53.

На отвореном састанку, Секретар Скупштине је изнела разлоге због којих се приступа другој измени и допуни Одлуке о буџету општине Житорађа, као и чињеницу да се анализом реализације плана прихода и расхода, дошло до закључка да се поједини приходи не остварују у складу са планом, па је неопходно извршити и корекцију одобрених расхода за 2022.годину. Сви директни и индиректни корисници су добили обавештење да сагледају своје расходе и да изврше корекцију у делу расхода који се неће реализовати до краја године. На основу тога, служба буџета је припремила Нацрт Одлуке о другој измени и допуни Одлуке о буџету општине Житорађа за 2022.годину, и у њему су приказане све измене.

Од заинтересоване јавности, учешће су узели Председник Месне заједнице Горње Црнатово, Илић Миливоје, Николић Зоран из Горњег Црнатова и Бојан Ђорђевић, запослен у општинској управи.

На питање Секретара Скупштине, да ли имају неки Предлог, везан за унапређење Нацрта Одлуке о другој измени и допуни Одлуке о буџету општине Житорађа, Николић Зоран је предложио да се у наредном периоду, а у складу са могућностима, предвиде средства у Буџету општине за намене санације сеоских путева и изграде одбрамбени механизми за заштиту од поплава, будући да се мештани овог села суочавају са проблемима ове врсте после обилних киша.

Бојан Ђорђевић, дао је предлог да се у овој Месној заједници направи дечје игралиште са скромном опремом.

У оквиру трајања петнаестодневне јавне расправе, није било других предлога у смислу планирања средстава из различитих области.

Коначна верзија Предлога Одлуке о буџету општине Житорађа, достављена је Општинском већу општине Житорађа на утврђивање и биће упућена Скупштини општине на даљу надлежност.

Одељење за општу управу